เรื่องร้องเรียน: หมาจร 40 กว่าตัว
การดำเนินการของเจ้าหน้าที่: ฝ่ายสิ่งแวดล้อมและสุขาภิบาล ขอเรียนว่า ในกรณีสุนัขจรจัดก่อเหตุเดือดร้อนรำคาญ กรุงเทพมหานครมีนโยบายแก้ไขปัญหาสุนัขจรจัด โดยการลดจำนวนประชากรสุนัขจรจัดด้วยการทำหมัน ฉีดวัคซีนป้องกันโรคพิษสุนัขบ้า และนำกลับคืนพื้นที่เดิม โดยขอความร่วมมือการมีส่วนร่วมของชุมชนให้อาศัยอยู่ร่วมในชุมชนได้จนประชากรสุนัขจรจัดลดลงและเพื่อป้องกันไม่ให้สุนัขจรจัดใหม่เข้ามาแทนที่ โดยในบริเวณซอยตลาดบางปะกอกนี้มีสุนัขจรจัด ประมาณ 70 ตัว สำนักงานเขตราษฎร์บูรณะได้ดำเนินการทำหมันและฉีดวัคซีนพิษสุนัขบ้าให้แก่สุนัขจรจัด ดังนี้  เมื่อวันที่ 1 ส.ค. 2565 สำนักงานเขตราษฎร์บูรณะ ร่วมกับสำนักงานสัตวแพทย์สาธารณสุข สำนักอนามัย กรุงเทพมหานคร และมูลนิธิอนุรักษ์ช้างและสิ่งแวดล้อม จ.เชียงใหม่ ทำหมันและฉีดวัคซีนพิษสุนัขบ้าให้แก่สุนัขจรจัด จำนวน 31 ตัว และเมื่อระหว่างวันที่ 21-22 สิงหาคม 2566 สำนักงานเขตราษฎร์บูรณะ ร่วมกับ มูลนิธิ Soi Dog  ทำหมันและฉีดวัคซีนพิษสุนัขบ้าให้แก่สุนัขจรจัด จำนวน 29 ตัว รวมทำหมันไปแล้วทั้งหมด 60 ตัว ซึ่งบริเวณที่สุนัขจรจัดเหล่านี้อาศัยอยู่มีลักษณะพื้นที่เปิด ยากต่อการจับสุนัขมาทำหมัน อย่างไรก็ตาม ฝ่ายสิ่งแวดล้อมฯ สำนักงานเขตราษฎร์บูรณะ จะได้ประสานหน่วยงานที่เกี่ยวข้องดำเนินการทำหมันสุนัขจรจัดที่เหลือให้ครบ 100%  ต่อไป
ความเห็นของผู้แจ้ง: ขอบคุณที่จัดการปัญหานี้ค่ะ รู้ว่ายากมาก ซึ่งการทำหมันเป็นการควบคุมประชากรสุนัขเท่านั้น แต่การจะนำสุนัขไปอยู่ที่อื่น มีแนวทางไหมคะ ขอบคุณมากค่ะ
พื้นที่: แขวงบางปะกอก เขตราษฎร์บูรณะ กรุงเทพมหานคร